**ANSAMBELSKA IGRA- 7.razred**

**Obseg: 35 ur letno ( 2 uri na štirinajst dni) ♫**

Pri glasbenih izbirnih predmetih lahko uspešno sodelujejo učenci z različnimi glasbenimi izkušnjami in predznanji.

**Splošni cilji**:

- ob glasbi se sproščajo in se z njo ukvarjajo v prostem času,

* razvijajo odgovornost za skupno sodelovanje in skupinsko muziciranje,
* spoznajo osnovno orientacijo v notnem zapisu in se orientirajo v simbolnem zapisu,
* spoznavajo ljudsko, umetno, klasično in zabavno slovensko in glasbo drugih narodov.

CILJI:

* Obvladajo temeljno tehniko petja in igranja na Orffova, ljudska, elektronska ali klasična glasbila.
* Spoznajo osnove igranja na ukulele.
* Se orientirajo v prirejenih in klasičnih simbolnih glasbenih zapisih.
* Ob izvajanju glasbe znajo upoštevati interpretacijske označbe (dinamiko, tempo, izraznost…)
* Znajo oblikovati preproste lastne zvočne zamisli in jih zapisati.
* Oblikujejo preproste lastne spremljave na dano besedilo.
* Med seboj se znajo poslušati in vrednotiti lastno izvajanje in dosežke.
* Se predstavijo na javnem nastopu v šoli.
* Pri naboru skladb lahko podajo svoj predlog.

SKLOPI: Igranje na ukulele, Igranje na Orffova glasbila, Ljudska glasba , Umetna glasba, Zabavna glasba, Igranje na improvizirana in lastna glasbila; Cups song.

**Kriteriji ocenjevanja**: ocenjuje se izvajanje in lastno ustvarjanje ter poustvarjanje;

Za odlično 5: aktivno in samostojno igra, poje in se orientira v glasbenih zapisih, doživeto in estetsko izvaja , sodeluje pri javnem nastopu, oblikuje lastne glasbene zamisli, lastne zvočne zamisli in zapise. V skupini sodeluje in upošteva igro drugih v ansamblu.

DOSEDANJE IZKUŠNJE:

* + Pri večji skupini učencev je treba počakati na glasbilo, če je glasbil premalo.
  + Učenci imajo različna glasbena predznanja; učenci, ki obiskujejo GŠ izvajajo zahtevnejše dele skladb, občasno igrajo tudi na glasbila, ki se jih učijo v GŠ.
  + Trenutno je zelo aktualno igranje na ukulele, ki ga nekateri učenci imajo doma. Če se pokaže interes učencev za igranje na to glasbilo, se naučijo osnove igranja.
  + Partiture in simbolne zapise- note dobijo v šoli.
  + Pri premetu ANI učenci ne potrebujejo učbenika ali DZ.

# GLASBENA DELA – 8.razred

**Obseg: 35 ur na leto (2 uri na 14 dni) ♪♪**

V glasbenem izbirnem predmetu lahko sodelujejo učenci z različnimi glasbenimi izkušnjami in predznanjem.

**Splošni cilji**: temeljni namen predmeta je, da učenci uresničujejo svoje interese za glasbeno umetnost, ob glasbi se sproščajo, z njo se ukvarjajo tudi v prostem času, ob glasbenih vrednotah ozaveščajo pomen višjih kulturnih potreb, razvijajo odgovornost za skupno sodelovanje ter vrednotijo dosežke. Predmet poudarja vzgojo poslušalcev in obiskovalcev glasbenih prireditev.

CILJI:

* Razvijajo sposobnost sprejemanja daljših glasbenih del.
* Razumejo povezavo besedne in glasbene umetnosti (opera, oratorij, muzikal..).
* Poglobijo odnos do slovenske in tuje ljudske glasbene zapuščine.
* Vrednotijo posamezne glasbene dosežke.
* Znajo uporabljati informacije o glasbi v priročnikih, leksikonih, računalniških programih.
* Ogledajo si znameniti glasbeni film Amadeus (1984), ter vsaj en filmski muzikal.
* Skozi poslušanje glasbe spoznajo glasbene oblike; sonata, simfonija, koncert, opera, oratorij, programska glasba, opereta, muzikal.

## SKLOPI

Obisk koncertnih prireditev v domačem kraju,

Ogled muzikala na II gimnaziji Maribor,

Glasbene oblike: poslušanje daljših glasbenih del ; sonata, simfonija, opera, koncert, muzikal, Ob poslušanju učenci ustvarjajo likovno, gibno- plesno,

Ogled videoposnetkov npr. iz oper, baletov, muzikalov, glasbenih filmov…

Slovenska ljudska glasba iz domačega okolja; poslušanje, petje.

### KRITERIJI OCENJEVANJA

Ocenjuje se izvajanje, poslušanje, ustvarjanje, glasbena znanja, obisk koncertov, analiza koncertov.

Za odlično 5: Skupinsko ali samostojno sodeluje pri glasbenih delih, ki zahtevajo petje in instrumentalno igro. Zbrano in doživljajsko posluša, analizira, prepoznava glasbene oblike, dobro razlikuje med glasbo ( vokalno, instrumentalno, zabavna, klasično, ljudsko..).

Obišče glasbene prireditve, ter jih pisno ali ustno vrednoti in analizira. Ob poslušanju glasbe se samostojno likovno, gibno- plesno izraža.

DOSEDANJE IZKUŠNJE

* Pri izbirnem predmetu na željo učencev oblikujemo tudi glasbeno skupino-ansambel, kjer učenci ustvarjajo in prirejajo skladbe različnih glasbenih zvrsti.
* Pri izbirnem predmetu GLD ne potrebujejo DZ; samostojno izdelajo glasbeno mapo kamor vlagajo zapiske, komentarje in izdelke.

**GLASBENI PROJEKT – 9.razred**

**Obseg: 35 ur na leto (2 uri na 14 dni) ♪♪**

Pri izbirnem predmetu Glasbeni projekt učenci uresničujejo glasbene projekte, značilne za določen kulturni prostor in čas. Oblikujejo ali poustvarjajo glasbeno predstavo, v kateri povezujejo različne umetniške zvrsti in jo posredujejo šolskemu ali širšemu občinstvu.

Glasbeni projekt podpira socializacijo, ter povezuje različna predmetna področja v šoli in zunaj nje. Učenci na različnih ravneh uresničujejo svojo ustvarjalnost.

Glasbeni projekt je načrtovana nadgradnja glasbenih izbirnih predmetov, kjer s programom aktivira učence v skladu z njihovimi interesi in predhodnimi izkušnjami, pri katerem s svojimi predlogi sodelujejo tudi učenci.

Učitelj pri glasbenih dejavnostih učence organizacijsko povezuje, obenem pa skrbi, da je projekt kakovostno izdelan in predstavljen javnosti.

CILJI:

* Izvedejo glasbeno ali z glasbo povezano predstav (lutkovno, dramsko).
* Vsebina se nanaša na glasbeno pravljico ali muzikal.
* Raziščejo, predstavijo glasbeno zapuščino v svojem domačem kraju.
* Vsebina se nanaša na ljudske pesmi, glasbila, zvočila in ljudske plese.

SKLOPI:

Značilnosti glasbene pravljice ali muzikala.

Ustvarjanje ali izvedba lastne ali poustvarjene glasbene pravljice ali muzikala.

Raziskovanje ljudske glasbe v domačem okolju.

Predstavitev ljudske glasbe domačega kraja.

Opomba: (učenci se skupaj z mentorjem odločijo za dva sklopa, ki jih izvajajo v šolskem letu).

KRITERIJI OCENJEVANJA:

Ocenjuje se ustvarjanje in izvajanje. Za odlično oceno: aktivno in samostojno igra v skupini, se dobro orientira v glasbenih zapisih, doživeto in estetsko izvaja pevske in instrumentalne dele, sodeluje pri javnem nastopanju. Samostojno in doživeto poustvarja besedno , likovno, gibno plesno, ima lastne izvirne ideje, ki jih tudi zna zapisati in izvajati, se zelo dobro vključuje v skupino in sprejema glasbene ideje drugih. Aktivno sodeluje na javnem nastopu.

DOSEDANJE IZKUŠNJE:

Učenci, ki se odločijo za izbirni predmet Glasbena dela imajo po izkušnjah velik interes za delo in ustvarjanje. Ker je izbirni predmet nadgradnja ansambelske igre in glasbenih del, se po navadi zanj odločijo učenci, ki so že bili vključeni v katerega izmed njih.

Pri izbirnem predmetu Glasbeni projekt učenci ne potrebujejo delovnih zvezkov.